ด่วน! เพลิงไหม้โรงงานผลิตโฟมในนิคมโรจนะ จนท.เร่งดับไฟวุ่น
เกิดเหตุไฟไหม้โรงงานผลิตโฟม ภายในนิคมอุตสาหกรรมโรจนะ โครงการ 1 จ.พระนครศรีอยุธยา ขณะนี้เจ้าหน้าที่ดับเพลิงเร่งทำการดับไฟ
ไฟไหม้โรงงานโฟมในนิคมโรจนะ เจ้าหน้าเร่งระดมควบคุมเพลิง ล่าสุดมีผู้บาดเจ็บ 1 ราย
9 พ.ค. 2566

เหตุดังกล่าวเกิดขึ้นเมื่อเวลา 16.00 น. วันที่ 9 พฤษภาคม เจ้าหน้าที่สำนักงานป้องกันและบรรเทาสาธารณภัยจังหวัดพระนครศรีอยุธยา  ได้รายงานว่าเกิดเหตุเพลิงไหม้โรงงานในพื้นที่อำเภออุทัย บริษัท ไทยโฟม (2539) จำกัด เลขที่ 1/51 หมู่ 5 ต.คานหาม อ.อุทัย จ.พระนครศรีอยุธยา (สวนอุตสาหกรรมโรจนะ) พร้อมประสานกำลังรถดับเพลิงในพื้นที่และพื้นที่ใกล้เคียงพร้อมกำลังเจ้าหน้าที่ดับเพลิงเร่งตรวจสอบและเข้าควบคุมเพลิง
เบื้องต้นขณะนี้มีผู้บาดเจ็บ จำนวน 1 ราย (ผู้หญิง) ได้รับบาดเจ็บที่นิ้วเท้า และไม่มีผู้เสียชีวิต
ส่วนสาเหตุของไฟไหม้ในครั้งนี้อยู่ระหว่างสอบสวน หากมีความคืบหน้าจะรายงานให้ทราบต่อไป ขณะที่ สวพ. รายงานว่า เบื้องต้นเป็นโรงงานผลิตโฟมและจุดเกิดเหตุมีสารเคมีจำนวนมาก
ล่าสุด เวลา 17.19 น. ผู้สื่อข่าวรายงานว่า เพลิงยังไม่สงบ